CELEX: 32022D0668
Language: et
Date: 2022-04-21 00:00:00
Title: Nõukogu otsus (ÜVJP) 2022/668, 21. aprill 2022, millega muudetakse otsust (ÜVJP) 2021/2032, mis käsitleb Euroopa rahutagamisrahastu abimeedet Mosambiigis tegutseva ELi väljaõppemissiooni koolitatud sõjaväeüksuste toetamiseks

22.4.2022   
               
               
                  ET
               
               
                  Euroopa Liidu Teataja
               
               
                  L 121/44
               
            
         NÕUKOGU OTSUS (ÜVJP) 2022/668,
         21. aprill 2022,
         millega muudetakse otsust (ÜVJP) 2021/2032, mis käsitleb Euroopa rahutagamisrahastu abimeedet Mosambiigis tegutseva ELi väljaõppemissiooni koolitatud sõjaväeüksuste toetamiseks
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artikli 28 lõiget 1 ja artikli 41 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 19. novembril 2021 vastu otsuse (ÜVJP) 2021/2032, (1) millega loodi abimeede lähtesummaga 40 000 000 eurot (edaspidi „lähtesumma“), mis on ette nähtud varustuse, mis on mõeldud mittesurmava jõu kasutamiseks, ja seadmete tarnimiseks Mosambiigis tegutseva ELi väljaõppemissiooni (EUTM Mozambique) raames väljaõpet saavatele Mosambiigi relvajõudude üksustele.
                  
               
                     (2)
                  
                  
                     Lähtesummast piisab otsuse (ÜVJP) artikli 1 lõikes 3 osutatud varustuse, mis on mõeldud mittesurmava jõu kasutamiseks, ja seadmete tarnimiseks viiele Mosambiigi relvajõudude 11 üksusest, kes saavad väljaõpet EUTM Mozambique’i raames ajavahemikul 2021–2023. Ülejäänud kuue üksuse vajaduste rahuldamiseks tuleks lähtesummat suurendada 45 000 000 euro võrra.
                  
               
                     (3)
                  
                  
                     Otsust (ÜVJP) 2021/2032 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2021/2032 muudetakse järgmiselt.
            
                        1)
                     
                     
                        Artikli 1 lõige 4 asendatakse järgmisega:
                        
                           „4.   Abimeetme kestus on 36 kuud alates eelarvevahendite käsutajana tegutseva abimeetmete halduri ja artikli 4 lõikes 2 osutatud üksuse vahel otsuse (ÜVJP) 2021/509 artikli 32 lõike 2 punkti a kohase lepingu sõlmimise kuupäevast.“
                        
                     
                  
                        2)
                     
                     
                        Artikli 2 lõige 1 asendatakse järgmisega:
                        
                           „1.   Abimeetmega seotud kulutuste katmiseks ettenähtud lähtesumma on 85 000 000 eurot.“
                        
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 21. aprill 2022
            
               
                  Nõukogu nimel
               
               
                  eesistuja
               
               J.-Y. LE DRIAN
            
         
         
            (1)  Nõukogu 19. novembri 2021. aasta otsus (ÜVJP) 2021/2032, mis käsitleb Euroopa rahutagamisrahastu abimeedet Mosambiigis tegutseva ELi väljaõppemissiooni koolitatud sõjaväeüksuste toetamiseks (ELT L 415, 22.11.2021, lk 25).